Momoa grap dat ‘Aquaman 2’ dalk vertraag kan word | Netwerk24
11 Augustus 2019 18:46
Ná die groot loketsukses van DC Comics se Aquaman, het Jason Momoa (wat die hoofrol vertolk), op Instagram gespot dat verfilming vir die tweede rolprent in die reeks in die wiele gery kan word indien ’n stootskraper in Hawaii hom sou omry, berig Buzzfeed.
Momoa, wat al vir weke in Hawaii is om teen die bou van ’n groot teleskoop op heilige grond te betoog, deel nou al ’n geruime tyd sy misnoeë oor die projek op sosiale media. Sy seun, Nakoa-Wolf Manakauapo Namakaeha, is saam met hom in die voorste linies.
Hierdie teleskoop, bekend as die Thirty Meter Telescope (TMT), word tans op ’n dormante vulkaan op Mauna Kea, Hawaii se hoogste piek, opgerig.
Dié gebied word deur talle inheemse groepe van Hawaii as heilige grond beskou.
In ’n plasing op Instagram skryf die akteur: “Jammer Warner Brothers, ons kan nie Aquaman 2 verfilm nie want ek is deur ’n stootskraper omgery terwyl ek besig was om die ontheiliging van belangrike grond teen te staan.”
Hawai’i State Canoe Championships HCRA. Full represent for the MAUNA The facts the truth TMT + MAUNA KEA = DESECRATION. The solution TMT + CANARY ISLANDS = DISCOVERY. If not Canary Islands. then tough shit send it to space. We support science. More importantly it’s astronomy and we support that also considering we Polynesians have sailed our oceans guided by the stars But this has to stop you can not build an 18 story building on our sacred mountain. If u can’t build past 7 story’s in Hilo or Kona then who decides and why the F*** would u build 18 on our mauna Shame on you. Anyone who supports this shame on you. Have you not taken enough from the Kanaka Maoli. Aole TMT #kukiaimauna #wearemaunakea #dadbodsrule #livealoha #alohaalwayswins #canaryislandshelpUs Aloha BIG J
Momoa, ’n boorling van Hawaii, het hom by die groep betogers by Mauna Kea aangesluit ná ’n paar vreedsame betogers deur die polisie in hegtenis geneem is.
“Ons is die onverwagse, ons is die weerstand, ons sal nooit moed opgee nie,” het die 40-jarige akteur ook op Instagram geskryf, berig ScreenRant.
Dwayne (The Rock) Johnson is ook onlangs op die bouterrein gewaar waar hy teen die konstruksie van die teleskoop betoog.
Volgens TheWrap is Momoa kontraktueel daartoe verbind om sy pligte met betrekking tot die verfilming van Aquaman 2 na te kom, wat glo reeds geskeduleer is om op 16 Desember 2022 in teaters te begin draai.
F*** THIS. And TMT is 4x bigger. Sorry Warner Bros we can’t shoot Aquaman 2. Because Jason got run over by a bulldozer trying to stop the desecration of his native land THIS iS NOT HAPPENING. WE ARE NOT LETTING YOU DO THIS ANYMORE. Enough is enough. Go somewhere else. Repost. This is what telescope construction looks like (Subaru Telescope, 1992). The TMT will be four times larger on unscathed land. We must protect our scared mountain from further desecration. #KuKiaiMauna #WeAreMaunaKea #TMTShutdown
Meer oor: Jason Momoa | Aquaman | Rolprent
Dié fliek se titel slaan die koeël op sy kop